b'\n_START_ARTICLE_\nMalakan niemimaa\n_START_PARAGRAPH_\nMalakan niemimaa (malaijiksi Semenanjung Tanah Melayu, thaiksi \xe0\xb8\x84\xe0\xb8\xb2\xe0\xb8\x9a\xe0\xb8\xaa\xe0\xb8\xa1\xe0\xb8\xb8\xe0\xb8\x97\xe0\xb8\xa3\xe0\xb8\xa1\xe0\xb8\xa5\xe0\xb8\xb2\xe0\xb8\xa2) on pitkulainen, kapea niemimaa Kaakkois-Aasiassa. Pinta-alaltaan se on noin 181\xc2\xa0300 km\xc2\xb2. Alueella on matalia rannikkoalankoja ja runsaasti jokia. Kasvillisuus on trooppista ja rehev\xc3\xa4\xc3\xa4. Niemimaa on yksi maailman suurimmista tinan ja kumin tuotantoalueista. Valtiollisesti niemimaa on jaettu Malesian (etel\xc3\xa4), Thaimaan (koillinen) ja Myanmarin (luode) kesken. Singapore sijaitsee saarella niemimaan k\xc3\xa4rjess\xc3\xa4.\n_START_SECTION_\nHistoria\n_START_PARAGRAPH_\nMalaijan niemimaan perinn\xc3\xb6lliset kuningaskunnat joutuivat 1700-luvulta alkaen brittien alaisuuteen. Lis\xc3\xa4ksi niemimaalla oli useita alueita, niin sanotut Salmisiirtokunnat, jotka olivat suoraan Britannian kruunun alaisia siirtomaita. N\xc3\xa4it\xc3\xa4 olivat Malakka, Dinding, Penang ja Singapore._NEWLINE_Toisen maailmansodan j\xc3\xa4lkeen niemimaalle muodostettiin brittil\xc3\xa4inen kruununsiirtomaa Malayan Union. Siit\xc3\xa4 tuli my\xc3\xb6hemmin Malaijan liittovaltio, joka itsen\xc3\xa4istyi 1957. Vuonna 1963 siihen liitettiin Singapore, Sabah ja Sarawak, jolloin muodostui Malesia. Singapore erosi siit\xc3\xa4 1965.'